Chrám Nanebovstúpenia Pána (pravoslávny, Plovdiv)

Chrám Nanebovstúpenia Pána ()PIŽEV, Aleksandăr; LINKOV, Krasimir. Orthodox Churches in Plovdiv. Plovdiv : Lettera. 2004. 152 s. ISBN 9545165243. S. 33 – 45. (po anglicky)plovdivskamitropolia.bg je pravoslávny chrám z konca 30. rokov 20. storočia ležiaci v centrálnej časti mesta Plovdiv v Plovdivskej oblasti v južnom Bulharsku.podtepeto.com

 Iné názvy 
Chrám je známy aj pod názvami Chrám svätého Nanebovstúpenia (),hramove.bg alebo Chrám svätého Nanebovstúpenia Pána ().

 Lokalita 
Budova leží v centrálnej časti Plovdivu v blízkosti budovy bývalej Katolíckej nemocnice (v súčasnosti vojenská nemocnica) na ulici „Slavianska“ () č. 14.

 Dejiny a charakteristika 
Výstavba chrámu prebiehala v období medzi svetovými vojnami a budova bola dokončená v roku 1938. V tomto období prebiehala pomerne rozsiahla výstavba pravoslávnych chrámov na území bulharskej Trácie. Stavali sa tzv. typové chrámy, pričom najčastejšie sa jednalo o chrámy obdĺžnikovitého krížového pôdorysu. Plovdivský chrám Nanebovstúpenia Pána patrí k inému typu. Nie je taký pretiahnutý, ale má viac štvorcový pôdorys. Bočné fasády – južná a severná – sú navyše rozvinutejšie s dôrazom na centrálnu časť, ktorá je vyvýšená. Ako je to obvyklé aj u väčšiny ďalších chrámov z tohto obdobia, aj fasády chrámu Nanebovstúpenia Pána sú jednoduché bez zložitejšej výzdoby. V chrámovom dvore sa nachádza ajazmo.

V súčasnosti je chrám funkčným farským chrámom Bulharskej pravoslávnej cirkvi a konajú sa v ňom pravidelné božské liturgie. Chrámový sviatok je pohyblivý a slávi sa vždy vo štvrtok štyridsať dní po zmŕtvychvstaní Ježiša Krista na sviatok Nanebovstúpenia Krista.

 Galéria 

 Referencie 

 Iné projekty 

Kategória:Pravoslávne chrámy v Bulharsku
Kategória:Stavby v Plovdive
Kategória:Kostoly zasvätené Ježišovi Kristovi
Kategória:Kostoly postavené po oslobodení Bulharska
Kategória:Architektúra z 1938